钦定古今图书集成/理学汇编/学行典/第262卷 > 韩绩
## 钦定古今图书集成/理学汇编/学行典/第262卷 > 韩绩

按《晋书隐逸传》：“韩绩，字兴齐，广陵人也。其先避乱，居
于吴之嘉兴。父建，仕吴至大鸿胪。绩少好文学，以潜
退为操，布衣蔬食，不交当世，由是东土并宗敬焉。司
徒王导闻其名，辟以为掾，不就。咸康末，会稽内史孔
愉上疏荐之，诏以安车束帛征之。尚书令诸葛恢奏
绩名望犹轻，未宜备礼，于是召拜博士，称老病不起”，
卒于家。